**ÁLTALÁNOS SZERZŐDÉSI FELTÉTELEK** (a továbbiakban **ÁSZF**)

2021. JANUÁR 01. NAPJÁT KÖVETŐEN MEGKÖTÖTT SZERZŐDÉSEK TEKINTETÉBEN

Az **Ikon Travel Utazási Iroda Kft.** (a továbbiakban Ikon Travel) utazásközvetítő, **székhelye és levelezési címe:** 1021 Budapest, Budakeszi út 55/D 9/1., **tel.:** +36 30 758 4537, **e-mail:** info@ikontravel.hu, **web:** [www.ikontravel.hu](http://www.ikontravel.hu), adószáma: 23764637-2-41, cégjegyzékszáma: 01-09-977085 (Fővárosi Törvényszék Cégbíróság), nyilvántartási száma: U-001780. Engedélyező, nyilvántartást vezető, szolgáltatást felügyelő hatóság: BFKH: Budapest Főváros Kormányhivatala Kereskedelmi, Haditechnikai, Exportellenőrzési és Nemesfémhitelesítési Főosztály Idegen- forgalmi és Közraktározás-felügyeleti Osztály, Cím: 1124 Budapest, Németvölgyi út 37-39. Postacím: 1534 Budapest BKKP, Pf: 919.

Jelen ÁSZF a 2021.01.01-től megkötött szerződésekre érvényesek, elsősorban az Ikon Travel (Utazásközvetítő) partnerei (Utazásszervezők) ajánlataira terjed ki, de alkalmazandók abban az esetben is, ha a szerződés tárgyát kizárólag szállásszolgáltatás, vagy utazási csomagnak nem minősülő egyéb szolgáltatás képezi. Az ilyen egy elemű szolgáltatásokra a vagyoni biztosíték nem nyújt fedezetet.

Az ikon Trave (Utazásközvetítő) valamely szolgáltató megbízásából eljárva közlekedési eszköz igénybevételére jogosító részvételi jegyet (hajójegy, repülőjegy, buszjegy) vagy egyéb, egyedi szolgáltatást értékesít, akkor az utazási szerződésre nem jelen általános szerződési feltételek, hanem a szolgáltató szerződési (Utazásszervezői) feltételei alkalmazandók. Az Ikon Travel (Utazásközvetítő) nem saját hatáskörben, hanem más Utazásszervező megbízásából utazásközvetítőként jár el, akkor az utazási szerződésre nem jelen ÁSZF, hanem az adott Utazásszervező szerződési feltételei alkalmazandók.

**I. Általános feltételek**

**1/1.** Az utazási szerződés az utas és az Utazásszervező Utazási Iroda között a foglalásra küldött/adott visszaigazolás alapján, a visszaigazolásban írásban rögzített feltételek szerint az utazási díj előlegének megfizetése után jön létre.

**1/2.** A jelentkezést csak feltételesen fogadja el az Ikon Travel (Utazásközvetítő). Helyhiány és egyéb más ok miatt visszautasított jelentkezés esetében a befizetett előleget az Ikon Travel (Utazásközvetítő) visszatéríti.

**1/3.** Az Ikon Travel (Utazásközvetítő) a konkrét utazásra szóló Utazásszervező utazási iroda utazási szerződését a megrendelőnek alá kell írnia. Az utazási szerződést előzetesen az Ikon Travel (Utazásközvetítő) képviselője az Utazásszervező utazási iroda nevében aláírja. Az utazási szerződés felmondására az Utazásszervezőnek az adott útra vonatkozó utazási feltételei az irányadóak.

**1/4.** Az utazási szerződés akkor válik érvényessé, ha a foglalást az utazási iroda nyilvántartásba veszi, az Utazásszervező utazási iroda írásban visszaigazolja, valamint az Utas a lefoglalt utazásra vonatkozó részvételi díjelőleget vagy a teljes részvételi díjat megfizeti. A konkrét utazásra szóló utazási szerződés az Utas és az Utazásszervező utazási iroda között jön létre, az Ikon Travel (Utazásközvetítő) a foglalásban, mint közvetítő vesz részt.

**II. Kedvezmények**

Az esetleges kedvezményre való jogosultságot az Utasnak a megrendeléskor kell bejelenteni és igazolni. Az utólagos bejelentéseket az Ikon Travel (Utazásközvetítő) nem fogadja el.

**III. Ajánlatkérés/Megrendelés elutasítása**

Az Ikon Travel (Utazásközvetítő) fenntartja magának a jogot a megrendelés elutasítására, különösen:   
- a megrendelő korábban olyan megrendelést küldött, amit az opciós határidőben nem fizetett ki és az opciós határidőn belül nem töröltetett.   
 - a kiválasztott és megrendelt utazásra elfogyott a hely.   
 - a megrendelő hamis vagy hiányos adatot közölt a megrendelőjében.   
 - a megrendelő több megrendelőt küld el, ezáltal komolytalan a megrendelő szándéka.

- a megrendelő az utazás megrendeléseket azzal a tudattal küldi el, hogy az utazást ténylegesen nem rendeli meg.

**IV. 3. félnek történő megrendelés**

Ha nem az Utas személyesen, hanem javára 3. személy foglalja le az utat, az Utazási Iroda nem köteles vizsgálni, hogy e harmadik személy jogszerűen képviseli-e az Utast. E harmadik személyt az Utas képviselőjének kell tekinteni. Ez esetben az utazási szerződés szerint az utazás megkezdéséig az Utast terhelő kötelezettségek az Utas javára szerződést kötő harmadik személyt terhelik, ide nem értve azokat a kötelezettségeket, amelyek természetüknél fogva csak személyesen az Utast érinthetik.

**V. Lekérésre vonatkozó előírás**

**5/1.** Partnertől függően egyes esetekben az adott utazás lekérés alapján működik, ilyen esetben az Ikon Travel (Utazásközvetítő) jogosult a Megrendelőtől az adott Utazási Iroda feltételei szerinti részvételi díjat bekérni, még a foglalást megelőzően, a lekérési díj összege az utazás összegének 100%-a is lehet. Ez az összeg a foglalás véglegesítésekor válik kötelező erejűvé, és érvényesek rá az utazási iroda kártérítési és költségtérítési feltételei.   
**5/2.** Sikertelen foglalás esetén a Megrendelő által megfizetett lekérési díj teljes összege visszatérítendő a Megrendelő részére, amennyiben a Megrendelő nem választ az Ikon Travel (Utazásközvetítő) utazási kínálatából másik, legalább a meghiúsult utazás lekérési díjának értékével azonos értékű utazást, azonban a Megrendelő az esetleges sikertelen foglalás következtében semmilyen jogcímen nem jogosult kártérítésre.

**VI. A DÍJFIZETÉS FELTÉTELEI:**

**6/1.** Az Ikon Travel (Utazásközvetítő) által közölt részvételi díj összegét az Utas oly módon köteles megfizetni, hogy abból 40% előleget az utazási szerződés megkötésekor köteles megfizetni. Ettől a rendelkezéstől el lehet térni, ha a külföldi közreműködővel kötött szerződése ennél szigorúbb kötelezettséget ró az Utazásszervezőre. Az Utas által megfizetett előleg az Utas számára garanciát képez arra, hogy az általa megrendelt szolgáltatást (lefoglalt helyeket) az Ikon Travel (Utazásközvetítő) harmadik személy részére nem értékesíti. Az utazási szerződés alapján fizetendő teljes díj [a szolgáltatás díja (részvételi díj), valamint a Kormányrendelet 4. § (1) bekezdésének i) pontja szerinti adó, illeték és egyéb kötelező terhek] teljes összegének megfizetése - külön felszólítás nélkül is - az utazás megkezdése előtt 30 (harminc) nappal esedékes, kivéve, ha a külföldi közreműködővel kötött szerződés alapján ennél korábbi teljesítésre van szükség. Az utazás megkezdésének időpontja és az azt megelőző 30. nap közötti időszakban megkötött utazási szerződések esetében a teljes részvételi díj megfizetése az utazási szerződés megkötésével egyidejűleg esedékes. Erről külön értesítést az iroda nem küld az Utasnak. Amennyiben az előleg vagy a teljes részvételi díj (hátralék) megfizetésének kötelezettségét az Utas nem teljesíti, az Ikon Travel (Utazásközvetítő) fenntartja magának a jogot arra, hogy a megrendelést lemondottnak tekintse. Ez az Utas elállásának minősül, így az Utas köteles meghatározott összegű bánatpénzt az Ikon Travel (Utazásközvetítő) részére megfizetni. Utasnak, azaz megrendelőnek azt a személyt kell tekinteni, aki a szolgáltatást ténylegesen megrendelte írásban.   
A számlát az Utas nevére kell kiállítani, ezért a számlán azt a személyt kell megrendelőként feltüntetni, aki az utazáson részt vesz. Amennyiben nem saját nevére kéri (pl. céges számla), a szolgáltatás árára a mindenkor hatályos mértékű általános forgalmi adót (ÁFÁ-t) kell felszámítani. Az Utas tudomásul veszi és elfogadja, hogy minden olyan természetes és jogi személynek, aki Utazásszervező szolgáltatásait igénybe veszi, nyilatkozatot kell tennie arról, hogy nem adóalanyként (Utasként) vagy adóalanyként, de saját nevére és javára (Utasként) vagy adóalanyként, de más nevére (nem Utasként) köti a szerződést.

**6/2.** Az Ikon Travel (Utazásközvetítő) az Utast a részvételi díj bármilyen változtatásáról haladéktalanul írásban, vagy a körülmények által lehetővé tett leggyorsabb módon értesíti (telefon, e-mail).

**6/3.** Az Ikon Travel (Utazásközvetítő) nem vállal felelősséget az előre be nem fizetett szolgáltatásokért, azok részvételi díjának bármely változásáért (fakultatív program, étkezés, közlekedés, belépőjegyek stb.).

**VII. A SZERZŐDÉS MEGSZŰNÉSÉNEK ESETEI ÉS JOGKÖVETKEZMÉNYEI:**

**7/1. Az Ikon Travel** (Utazásközvetítő) **ELÁLLÁSI JOGA**

Az Utazásszervező legkésőbb az utazás megkezdése előtt 20 nappal írásban tett nyilatkozattal elállhat az utazási szerződéstől. Ha az elállás nem az Utas érdekkörében felmerült okból történt, ez esetben az Ikon Travel (Utazásközvetítő) köteles a Kormányrendelet 9. § (2) bekezdés a) pontjában meghatározottak szerint helyettesítő szolgáltatás nyújtására azzal, hogy ha a helyettesítő szolgáltatás az eredetinél alacsonyabb értékű, az Utazásszervező köteles a díjkülönbözetet az Utasnak megtéríteni. ha pedig ez nem lehetséges, akkor köteles a Kormányrendelet 9. § (2) bekezdésének b) pontja alapján eljárni (vagyis a teljes befizetett díjat azonnal visszafizetni a jegybanki alapkamattal megegyező mértékű kamattal együtt) és ezen túlmenően - a Kormányrendelet 9. § (4) bekezdésében meghatározott kivételekkel - köteles az Utasnak az elállás következtében felmerült esetleges kárát megtéríteni. A kártérítés felső határa a részvételi díj max. kétszerese.

**7/2. AZ UTAS ELÁLLÁSI ÉS MÓDOSÍTÁSI JOGA:**

Az Utas az utazási szerződéstől az utazás megkezdése előtt írásban tett nyilatkozattal bármikor elállhat.  
Az utazást megelőző 61.napig a foglaló szabályai érvényesülnek csak szállásfoglalás és csomagtúrák esetében is. Az Utas elállása esetén - a Kormányrendelet 8. § (2) és (6) bekezdéseiben foglalt eseteket kivéve - bánatpénzt köteles fizetni az Utazásszervező részére az alábbiak szerint – általános információk:

**60- 31 nap között történik, a részvételi díj 30%-a**

**30-21 nap között történik, a részvételi díj 40 %-a**

**20-15 nap között történik, a részvételi díj 60 %-a**

**14-11 nap között történik, a részvételi díj 80 %-a**

**10 napon belül történik, a részvételi díj 100%-a a bánatpénz összege.**

Ezen határidők az Ikon Travel (Utazásközvetítő) beérkező írásbeli értesítés időpontjától számítandók (szóbeli elállást az Ikon Travel (Utazásközvetítő) nem fogad el). Egyedi esetekben a bánatpénz összegének megállapításához szükséges határidők a fentiektől eltérhetnek. Ez esetben a konkrét szálláshelyre vonatkozó eltérő feltételt az utazási szerződés tartalmazza. Az utazási szerződés Utas által kezdeményezett módosításának díja 10.000,- Ft/foglalás, amely kizárólag az Utas nevére, a szolgáltatás (utazás) időpontjára, a szálláshelyre vagy a szobatípusra, illetőleg más hasonló az Utazásszervező által is elfogadott körülményekre vonatkozhat. Az utazást megelőző 35 napon belül történő - dátumra, illetve szálláshelyre vonatkozó - változtatás az eredeti szerződéstől való elállásnak felel meg, melyre a fentiek szerinti bánatpénz fizetési feltételek érvényesek, ezáltal az erre vonatkozó változtatás új megrendelésnek számít. Költségmentesen elállhat az Utas a szerződéstől akkor is, ha az utazási iroda a programot lényegesen megváltoztatja (nem minősül lényeges változtatásnak az azonos kategórián belüli szálláshely változtatás és a menetrendváltozás). Az Utas utazási szerződéstől való elállására egyebekben a Kormányrendelet 8.§-a vonatkozik.  
 **VIII. TOVÁBBI FELTÉTELEK:**

**8/1.** Amennyiben a szolgáltatást az Utas érdekében vagy javára eljáró személy rendeli meg, az Ikon Travel (Utazásközvetítő) nem köteles vizsgálni az eljáró személy képviseleti jogát, az Utast terhelő kötelezettségek elmulasztása esetén a szerződést kötő személyt terhelik. Az eljáró személy köteles eljárásáról az általa képviselt Utas(oka)t tájékoztatni, amennyiben, ezen kötelezettségnek teljesítését elmulasztja, úgy az ezzel okozott kár megtérítéséért kizárólag ő tartozik felelősséggel. A szerződött létszámtól való eltérésből adódó károk és kötelezettségek is az ily módon az eljáró személyt terhelik. Az Utas köteles a szerződésben foglaltakat betartani.   
**8/2**. Az Utas felelősségének teljes tudatában és saját kockázatára nyilatkozik a szolgáltatásokat vele együtt igénybe vevő (utazó) kiskorú személyek születési dátumáról, melyek feltételét képezik az esetleges gyermekkedvezmények igénybevételének. Az eltérő adatközlésből eredő többletköltségek a helyszínen fizetendők, s az ezzel okozott károk, többletköltségek kizárólag az Utast terhelik.

**8/3.** Az Utas köteles az utazásra vonatkozó mindenkori (útlevél, vám, vízum, deviza) jogszabályokat betartani és erről előzetesen tájékozódni, különösen, ha nem magyar állampolgár. Ez utóbbi körülményre az Utas köteles az Ikon Travel (Utazásközvetítő) figyelmét felhívni. Ennek elmulasztásából, illetve megszegéséből eredő költségek és károk kizárólag az Utast terhelik. Ilyen esetben az Utas a részvételi díj visszatérítésére sem tarthat igényt.  
**8/4.** Ha az utazási ajánlat alapján az Utas által megrendelt szolgáltatással összefüggésben fakultatív program megrendelésére is lehetőség van, ezt az Utazásszervező közreműködője útján csak akkor köteles nyújtani, ha a fakultatív program teljesítési helyén a teljesítés előre meghatározott feltételei adottak (pl.: elegendő a jelentkezők létszáma, stb.). Ennek esetleges elmaradása esetén az Utas az Utazásszervezővel szemben követeléssel nem léphet fel.  
**8/6.** Amennyiben az utas az utazás során valamely szolgáltatást saját elhatározásából vagy érdekkörében felmerült okokból nem veszi igénybe, úgy az utas más szolgáltatást vagy visszatérítést nem követelhet.  
**8/5.** Amennyiben az utazás vis major okok miatt (háború, járvány, terrorizmus, sztrájk, vagy elháríthatatlan természeti jelenségek) elmarad, módosításra kerül sor, akkor az utazási iroda, kártalanítási felelősséggel nem tartozik, az ebből eredő költségek az utast terhelik!

**IX. HIBÁS TELJESÍTÉS:**

**9/1.** Az utazási szerződésben vállalt szolgáltatások teljesítéséért az Utazásszervező felel. Ha a teljesítés a nem szerződésnek megfelelően történik köteles a részvételi díjat arányosan leszállítani. Az Utazásszervező nem köteles a szolgáltatás díját leszállítani, ha az utas a szolgáltatást saját elhatározásában nem vette igénybe. Hibás teljesítés esetén az utas köteles kifogását a helyszíni szolgáltatóval haladéktalanul közölni, ha problémáját nem orvosolják, az Utazásszervező voucheren feltüntetett ügyeleti számát hívni. A közlés késedelméből eredő kárért az utas felelős, a bizonyítási teher az utasra hárul.   
**9/2.** A nem szerződésszerű teljesítésből eredő igény érvényesítésének feltétele, hogy az utas a kifogását a helyszínen jegyzőkönyveztesse. A panaszt a hazaérkezést követő 8 napon belül írásban a csatolt jegyzőkönyvvel együtt kell jelenteni. Az Utazásszervező köteles a bejelentett kárigény indokoltságát felülvizsgálni és álláspontjáról max. 60 napon belül értesíteni az utast. Az Utazásszervező mentesül a szerződésszegéssel okozott kár megtérítésének kötelezettsége alól, ha bizonyítja, hogy a szerződésszerű teljesítés érdekében úgy járt el, ahogyan az az adott helyzetben elvárható. A kártérítés felső határa a részvételi díj max. kétszerese.

**X. Elhelyezésekre vonatkozó általános információk:**

A pótágyak rendszerint kihúzható vagy összecsukható ágyak, rendszerint nem teljes méretben. Amennyiben a gyermek ingyenesen vagy csökkentett áron száll meg a szállodában, a legtöbb szálloda nem szolgáltat külön ágyat a gyermek részére.

**XI.. A SZÁLLÁSHELY ELFOGLALÁS ÉS A SZÁLLÁSHELY SZOLGÁLTATÁS IGÉNYBE VÉTELE  
11/1.** A szállodák időről időre folytatnak átépítéseket, felújításokat. A szállodák ilyenkor mindent megtesznek a vendégek zavarásának elkerülésére. Semmilyen a felújítással kapcsolatos panaszt vagy visszatérítésre vonatkozó igényt az Utazásszervező nem tud elfogadni.  
**11/2**. A szobák beosztását a szállodák végzik bejelentkezéskor (check-in). A különleges igényeket, mint nem dohányzó szobák, egymásba nyíló szobák, első vagy felső emeleti elhelyezés, továbbítjuk a szálloda felé, de nem garantáljuk azok figyelembe vételét. A szállodák többségében a bejelentkezésre 15 és 18 óra között van mód, a kijelentkezni délelőtt 11 óráig kell, helyi idő szerint. A szállodák a szobákat 18:00 óráig tartják fent az Ön részére. Amennyiben ön 18:00 óra után kíván bejelentkezni a szálláshelyre, arról értesítenie kell bennünket a foglalás során a bejelentkezés várható időpontjának megadásával. Amennyiben ezt elmulasztja, a szálloda fenntartja a jogot a szoba újra értékesítésére, és nem biztos, hogy képes lesz arra, hogy Önnek szállást biztosítson. A késői bejelentkezésre vonatkozó információ megadása az Ön kizárólagos felelőssége, ennek elmulasztásából eredő következményekért az Utazásszervező nem felel.

**11/3.** A szálláshelyre történő érkezéskor a legtöbb esetben letétet kell fizetni, amit a szálláshely-szolgáltató rendszerint egy hitelkártyára terhel. A letét célja, hogy fedezze az esetleg fizetendő kiegészítő díjakat, költségeket és okozott károkat.

A szálláshely-szolgáltatást igénybe vevők felelnek az útlevelekkel, vízumokkal és egészségügyi követelményekkel kapcsolatos teendőkért. A szálláshely-szolgáltatást igénybe vevők felelnek a szálláshelyre történő megérkezésért.

A szálláshely-szolgáltatást igénybe vevők felelnek a szolgáltatások használatáért kirótt esetleges díjak megfizetéséért, pl. villany, gáz, víz, telefon, ágynemű és biztonsági szolgáltatás, illetve minden egyéb díj megfizetéséért, amit a szálláshely-szolgáltató a kiegészítő szolgáltatások használatáért számít fel.

A szálláshely-szolgáltatást igénybe vevők kötelesek betartani a szállás-szolgáltató által meghatározott szabályokat és rendelkezéseket. A szálláshely-szolgáltatást igénybe vevők felelnek a társaságuk által okozott esetleges károkért.

**XII. A SZÁLLÁSHELYET IGÉNYBE VEVŐK LÉTSZÁMA ÉS ÉLETKORA**

A szálláshelyet használó személyek összlétszáma (beleértve a csecsemőket és gyermeket is) nem haladhatja a részvételi jegyen feltüntetett maximális férőhelyszámot. Ellenkező esetben a szálláshely szolgáltató megtagadhatják a szálláshelyre való beköltözést, illetve kiegészítő díjat róhat ki.

**XIII. SZEMÉLYES ADATOK VÉDELME**

Az Ikon Travel (Utazásközvetítő) az Utasokkal és az adott foglaláson szereplő harmadik személyekkel kapcsolatos személyes adatokat dolgoz fel. Az Ikon Travel (Utazásközvetítő) a közte és az Utasok közötti szerződés megkötése és végrehajtása során az Utasok által megadott és az Ikon Travel (Utazásközvetítő) által befogadott azonosító és elérhetőségi adatokat kezeli. Az Ikon Travel (Utazásközvetítő) a személyi adatfeldolgozással kapcsolatos minden kérdést az info@ikontravel.hu elérhetőségen fogad.

**XIV.** Utas nyilatkozata a 2007. évi CXXVII tv. 2011. 01. 01-tól hatályos módosításában szereplő 206. § alapján: büntetőjogi felelősségem tudatában ezúton nyilatkozom, hogy a megrendelt szolgáltatásokat (a megfelelő megjelölendő! )

Nem adóalanyként, vagy adóalanyi minőségben (azaz Utasként )

Adóalanyként saját nevemben és javamra, azaz végső felhasználóként ( azaz Utasként )

Adóalanyként saját nevemben, de más javára ( azaz nem Utasként )veszem igénybe.

Beleegyezem, hogy személyes adataimat az Ikon Travel (Utazásközvetítő) és partnerei felhasználhassák az utazásom ügyeinek intézésére és továbbíthassák, de csak akkor, ha ez a szerződés teljesítéséhez elengedhetetlen (pl. légitársaság). A szükséges, azonosításra alkalmas, személyes jellegű adatok begyűjtése és feldolgozása megfelel az érvényben lévő magyar adatvédelmi előírásoknak (2011 évi CXII. tv.).

Kelt: Budapest, ...............................................  
  
  
Kiállító:........................................................... Megrendelő:....................................................